Nýtt skipurit Seðlabankans tók gildi í dag . Vísir / Vilhelm Átta störf í Seðlabanka Íslands lögðust niður í dag , með gildistöku nýs skipurits stofnunarinnar . Þetta kemur fram í tilkynningu frá Seðlabankanum . Þar segir einnig að hið nýja skipurit taki gildi á grundvelli nýrra laga um Seðlabanka Íslands vegna sameiningar Seðlabankans og Fjármálaeftirlitsins í upphafi ársins . RÚV greinir frá því að flestir þeirra átta starfsmanna sem sagt var upp hafi verið millistjórnendur hjá stofnuninni . Í tilkynningu bankans segir einnig að kjarnasvið bankans verði sjö , hagfræði og peningastefna , markaðsviðskipti , fjármálastöðugleiki , bankar , lífeyrir og vátryggingar , markaðir og viðskiptahættir , og lagalegt eftirlit og vettvangsathuganir . Eins verði stoðsvið bankans fjögur , rekstur , upplýsingatækni og gagnasöfnun , fjárhagur , og mannauður . Þá gerir skipuritið ráð fyrir miðlægri skrifstofu bankastjóra .